ඒ පළාත් සභා ක්‍රියාත්මක නොවුව ද ඒවායින් සැපයෙන ජනතා සේවාවන් තවදුරටත් විධිමත් කිරීම සහ රජයේ ඉදිරි වැඩපිළිවෙල පිළිබඳව සාකච්ඡා කිරීම සඳහායි.මෙහිදී මුදල් අමාත්‍යවරයා ප්‍රකාශ කර ඇත්තේ ආර්ථිකමය වශයෙන් රට අභියෝගයකට මුහුණපා ඇති අවස්ථාවේ ප්‍රධාන ආදායම් මාර්ග හිමි ආයතන වන රේගුව, සුරාබදු දෙපාර්තමේන්තුව, මෙන්ම දේශීය ආදායම් බදු දෙපාර්තමේන්තුව වැනි ආයතනවලින් ලැබෙන ආදායම අවම වී ඇති බවයි.ලොව සෑම රටක්ම මුහුණදෙමින් පවතින කොරෝනා වසංගත තත්ත්වය මෙයට ප්‍රධානම හේතුව බවත්, ඊට මුහුණදීම සඳහා නොබියව කටයුතු කළ යුතු බවත්, මෙහිදී මුදල් අමාත්‍ය බැසිල් රාජපක්ෂ සඳහන් කර තිබෙනවා.යුදමය වාතාවරණයක් පැවති සමයේ පවා ආර්ථිකය ඉතා බැරෑරුම් තත්ත්වයකට මුහුණදුන් බව මෙහිදී සඳහන් කර ඇති මුදල් අමාත්‍ය බැසිල් රාජපක්ෂ වැඩිදුරටත් පළාත් සභා නියෝජිතයන්ට පෙන්වා දී ඇත්තේ අභියෝග ජය ගැනීමට එක්ව කටයුතු කළ යුතු බවයි.මුදල් අමාත්‍ය බැසිල් රාජපක්ෂ වැඩිදුරටත් හිටපු පළාත් සභා නියෝජිතයන්ට පවසා ඇත්තේ පළාත් සභා වල කටයුතු විධිමත් කිරීම සහ රජයේ ඉදිරි වැඩපිළිවෙලට දායකත්වය ලබාදිය හැකි ආකාරය සම්බන්ධයෙන් යෝජනාවලියක් ඉදිරිපත් කරන ලෙසයි.